สวัสดีค่ะ พอดีหนูจะสอบถามหน่อยค่ะ ตอนนี้หนูกินยาคุมแบบ 21 เม็ดหมดแล้ว 1 แผง แล้วหยุด 7 วัน และเริ่มแผงที่ 2 ได้ 6 วันแล้วค่ะ จะสอบถามว่า สามารถหลั่งในได้ในช่วง 21 ที่กินยาคุมนี้ด้วยมั้ยคะ หรือหลั่งในได้แค่ช่วง 7 วันที่หยุด หรือสามารถหลั่งได้ตลอดยกเว้นตอนมีประจำเดือนคะ ขอบค่ะ (กินตรงเวลาและถูกต้อง)
สวัสดีค่ะ ยาคุมกำเนิดแบบแผงจำนวน 21 เม็ดนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ หรือถ้ากินต่อแผงทันที (คือเว้น 7 วันแล้วกินต่อเลย) ยาก็จะมีประสิทธิภาพต่อเนื่อง มีเพศสัมพันธ์แบบไม่ป้องกันได้ตั้งแต่เม็ดแรกที่กินสำคัญคือต้องกินทุกวันจนหมดแผง กรณีเป็น 21 เม็ดเมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่ ถ้ากินยาคุมแบบแผงรายเดือนต่อเนื่องอยู่นั้น สามารถที่จะมีเพศสัมพันธ์หลั่งในได้ตลอด ไม่จำเป็นว่าแค่ช่วง 7 วันที่หยุดยา ส่วนช่วงที่มีประจำเดือนควรงดเว้นการมีเพศสัมพันธ์ไปก่อนเพื่อสุขอนามัยที่ดี